Allagat

Ti allagat (Uvaria rufa) ket sebbangan ti agkalkalatkat wenno bassit a kayo a kadawyan nga ammo iti Tagalog iti Susung-kalabaw ('suso ti nuang') wenno iti Ingles iti Torres Strait scrambler, ket mula iti pamilia ti Annonaceae. Daytoy ket masna nga agtubtubo idiay Tailandia, Baro a Guinea, Filipinas, ken kaaduanna idiay Malesia ken idiay Cape York Peninsula ti Australia.

 Deskripsion 
Ti allagat ket dagiti monoecious a kankanayon a berde a kayo nga agtubo iti katayag iti 4 aginggana iti 6 a metro. Dagiti berde unay a bulongda ket agsisinnublat a naurnos ken addaan iti kasla puso a sukog iti batayanna. Ti rabaw ket nalamuyot ken nakersang no aprosan. Dagiti sabong ket bassit ken addaan iti nalabbasit unay a maris ken dagiti naallid a petalio. Dagiti bunga ket agparang manipud iti Mayo aginggana iti Agosto, ken dagitoy ket rimpuok ti timbukel wenno immitlog a prutas nga addaan iti maris iti kahel wenno nalabbasit. Ti tunggal maysa ket aglaon kadagiti bukel a nabungon iti masarang a lasag.

 Dagiti usar 

Dagiti prutas ti allagat ket naimas a makan, dagitoy ket addaan iti natadem a sam-it ken naalsem a nanam. Iti Tagalog daytoy ket makunkuna a suso ng kalabaw wenno susung-kalabaw ('Suso ti nuang) gapu ti langana.

Ti tarikayona ket maus-usar pay a kas pangsukat iti Rattan.

 Kitaen pay 
Uvaria

 Dagiti nagibasaran 

rufa
Kategoria:Flora ti Abagatan a daya nga Asia
Kategoria:Flora ti Malesia
Kategoria:Flora ti Baro a Guinea
Kategoria:Flora ti Filipinas
Kategoria:Flora ti Queensland